Tervist edendavate töökohtade põhimõte seisneb töökeskkondades terviseohtude vältimises ja töötaja tervise kaitses, töötingimuste kohandamises töötaja võimetele, tervise edendamises ja esmatasandi tervishoius. Iga töökoha planeerimisel tuleb arvestada inimese elukvaliteedi aspektidega,  mis tähendab füüsilist, psüühilist ja sotsiaalset heaolu töökeskkonnas, mida ei saa mõõta ainult tööõnnetuste ja kutsehaiguste esinemise põhjal. Töötajad otsivad enam töökeskkondi, kus pööratakse tähelepanu nende elukvaliteedile - olgu see sooja toidu kättesaadavus tööpäeval, tubakavaba keskkond, liikumisvõimalused või lihtsalt inimsõbralik töökeskkond.